तेल-तिलहन : अंतरराष्ट्रीय बाजारों में मलेशिया के बुरसा मलेशिया डेरिवेटिव एक्सचेंज में पाम ऑयल का अगस्त वायदा सात रिंगिट फिसलकर 2,506 रिंगिट प्रति टन पर आ गया। जुलाई का अमेरिकी सोया तेल वायदा भी 0.17 सेंट की गिरावट के साथ 31.08 सेंट प्रति पौंड बोला गया। स्थानीय बाजार में ग्राहकी निकलने से तिल तेल 100 रुपये, बिनौला तेल, सोया रिफाइंड, सोया डिगम और पाम ऑयल के भाव 50-50 रुपये प्रति कुन्तल चढ़ गये। चावल छिलका तेल 100 रुपये प्रति कुन्तल गिर गया जबकि सरसों तेल और मूंगफली तेल की कीमतों में टिकाव रहा।